હવે તમે વિચારશો કે જીવનથી હારેલી, થાકેલી નાસીપાસ થયેલી સ્ત્રી જેને ખબર છે કે એનો પતિ એને ગમે ત્યારે બીજી સ્ત્રી માટે છોડી શકે છે અને જેને જીવનમાં પોતે ના તો કોઈ ધન ઉપાર્જિત કર્યું છે કે ના પોતાના અસ્તિત્વને નિખાર્યું છે, ના કોઈ ઉલ્લેખનીય કામ કર્યું છે તો એવી અતિસામાન્ય સ્ત્રી સશક્ત પાત્ર કેવી રીતે હોઈ શકે? સીમાના પાત્રને સમજવા માટે સીમાના પાત્રને રચવાનો લેખકનો ઉદેશ્ય સમજવો જરૂરી છે.